மொத்தமே 18 ஓவர்கள்தான் என்பதால், இந்தப் போட்டியில் ஐந்து ஓவர்கள் மட்டுமே பவர்பிளே. பவர்பிளேவின் இறுதி ஓவரை வீச வந்தார் ராஜஸ்தான் அணியின் காஸ்ட்லி பௌலரான உனத்கட். அந்த ஓவரில் இரண்டு பவுண்டரி , ஒரு சிக்ஸர் என 18 பந்துகளில், 37 ரன்கள் எடுத்தார் பிருத்வி. மறுமுனையில் கேப்டன் ஸ்ரேயாஸ் ஐயர் 11 பந்துகளில் 11 ரன்கள் எடுத்து இன்னும் அதிரடி மோடுக்கு மாறாமல் இருந்தார். அடுத்து ஸ்ரேயாஸ் ஐயருக்கு ஸ்ரேயாஸ் கோபால் பந்து வீசி, அதையும் நிவர்த்தி செய்தார். லாங் ஆன் திசையில் ஒரு சிக்ஸ், டீப் மிட் விக்கெட் திசையில் ஒரு சிக்ஸ் அடித்தார் ஸ்ரேயாஸ் ஐயர். அதுவரை அட்டகாசமாக ஆடி வந்த பிருத்வி ஷா, கோபால் வீசிய பந்தில் அவரிடமே கேட்ச் கொடுத்து அவுட்டானார். 47 ரன்களில் (25b 4x4 4x6) ஷா அவுட்டானபோது, அணியின் ரன் ரேட் பத்தை நெருங்கி இருந்தது.